
עבודה אקדמית היא עבודת מחקר אישית שמטרתה לתת ביטוי למחקרה, ידיעותיה ומקוריותה של תלמידת מחקר. מטרת המטלה האקדמית היא לבדוק את היכולת לחשיבה מעמיקה יחד עם ראיה רחבה, היכולת להפריד עיקר מטפל ביחס למטרת העבודה, הכושר לנמק ולשכנע את הקוראים ואת יכולת הביטוי בכתב. המודל האידיאלי של עבודה הוא המאמר האקדמי (לא ספר!).  לכן, הרבה לפני שאתן ניגשות למלאכת הכתיבה תתחלנה לשים לב למבנה של מאמרים מדעיים אותם אתן קוראות.

· מבוא
· גוף העבודה
· סיכום
· ביבליוגרפיה

קוהרנטיות: יש להקפיד  לשמור על רצף רעיוני בין חלקי העבודה. רצף זה יבוא לידי ביטוי במהלך הדיון בכל אחד מן הפרקים. משמעותו שיש להישאר ממוקדים בנושא העבודה ולא לקפוץ מנושא לנושא. כמו כן יש לצור קשר שברור לקורא בין חלקי העבודה  ובתוך כל אחד מחלקיה. דמיינו שאתן סוללות מהמבוא עד לסיכום  שביל שהוא הדרך היחידה עבור כל מי שיקרא את העבודה להבין את כוונותיה.
ניהול הדיון : יש לחלק את הדיון לפסקאות לפי עניינים. הפסקה היא היחידה הבסיסית המבטאת רעיון שלם. תפקידה לתחום רעיון (תת-נושא). המעבר מפסקה לפסקה הוא מעבר מרעיון לרעיון. 
· ניסוח אמירה או טענה : כאשר אתן מנסחות אמירה או טענה יש צורך
 א. להביא מראה מקור אקדמי 
ב. לבסס אותה על ידי פירוק הטענה הכללית למספר טענות קונקרטיות. אם אתן כותבות למשל: בחברות מערביות בנות זמנינו, ״מיתוס היופי״ משמש להחליש נשים״. יש צורך לפרק את הטענות לטענות הקונקרטיות הבאות: מהם התנאים ההיסטוריים של הפיכתו של מיתוס היופי לאמצעי לחתור תחת כוחן הפוליטי של נשים (באיזה תקופה היסטורית, היכן, באילו אמצעים טכנולוגים מופץ וכו)
אילו מנגנונים חברתיים אחרים קודמים מיתוס היופי מחליף?

· . אופן השימוש במחקרים תאורטיים ואחרים: התייחסות לתיאוריה או להוגה ספציפיים צריכה להיות ממוקדת בתרומה הייחודית שלהן ולא באמירות כלליות שמשותפות לתיאוריות רבות. למשל, אייריס מריון יאנג במאמרה ״לזרוק כמו בחורה״ מתייחס להגבלות המרחביות על תנועות גוף של נשים. אין צורך להתייחס לתיאוריה הספציפית הזו כדי לבסס אמירה כללית כמו: בחברות מערביות בנות זמנינו, חיברות מגדרי משמעותי בכל תחומי החיים.
· אינטגרציה בין מקורות: בטיפול בסוגיה מסוימת, עיקרית או משנית, יש להעדיף תמיד שימוש ביותר ממקור אחד ועריכת שילוב בין המקורות ביחסים של הוספה, השוואה, או ניגוד. 
· 

חשיבות המבוא והסיכום: בכתיבת העבודה יש להקדיש תשומת הלב גדולה במיוחד למבוא ולמסקנות/סיכום, שהם בעלי חשיבות רבה לא רק משום שהם תופסים הרבה מתשומת לבם של הקוראים, אלא משום שלעיתים הקוראים יעיפו מבט מהיר בהם לפני קריאת העבודה כולה בצורה מסודרת.  פרק מבוא ו/או מסקנות/סיכום שכתוב בצורה מרושלת, לא מנוסח כראוי ולא ענייני, עלולים להותיר בקרב הקוראים רושם לא טוב (לעיתים רושם לא-מודע) שאותו יישאו עימם תוך כדי קריאת עבודתכן.
הממד האישי הרפלקטיבי: ניתן ורצוי לחבר את הממד האישי, אתנוגרפי ורפלקטיבי לעבודה. הדבר מתבקש במיוחד כאשר מעורבות החוקר ביצירת הממצאים היא ישירה,  כמו בעבודה המבוססת על ראיונות . הדבר יכול להופיע בהקדמה או בסיכום: מה חיבר אותך אישית לנושא, מה התהליך שעברת בכתיבת העבודה. יחד עם זאת, אין מדובר בכתיבת יומן. עליך לצאת מתוך האמירה האישית ולעגן אותה במקורות אקדמיים: כיצד האמירה שלך מתחברת עם תיאוריות ורעיונות אחרים.
·  
המבוא כ-Introduction : המבוא הוא ההצגה של העבודה. ומטרתו העיקרית היא להסביר לקורא מה הוא עומד לקרוא. לפיכך גם לכל אחד מהפרקים , צריך להיות מבוא של פסקה אחת ולכל היותר 2 שמסביר לקוראת על מה ואיך מתנהל הדיון באותו פרק.
הסיכום כקשירת קצוות: הסיכום במהותו הוא אינטגרטיבי. הוא קושר בין הדיונים שהתנהלו בכל אחד מן הפרקים על מסקנותיהם לתובנות ומסקנות הנוגעות לשאת המחקר כפי שהיא הוצגה במבוא. לפיכך לכל אחד מהפרקים רצוי שתהיה פסקה המסכמת את ממצאיי מסקנות הפרק.
הסקירה הספרותית: הסקירה הספרותית צריכה להתחיל בסוגיות הרחבות יותר שמהן מורכבת שאלת המחקר שלך ולהתמקד בהדרגה.
הסקירה איננה אמורה לספק את כל האינפורמציה או הממצאים לגבי נושא העבודה . כך למשל אם נושא העבודה נוגע למעורבותן של נשים בישראל בכוחות הביטחון אין צורך להציג בסקירה את כל הנשים בעלות הדרגות הבכירות בצבא או במשטרה.
מטרת סקירת הספרות אלא לערוך מיפוי של מצב המחקר:  א. מהן השאלות המרכזיות שנשאלו בנושא?
ב. מהן הגישות התאורטיות והמתודולוגיות העיקריות לטיפול בשאלות אלו.
כך תוכלי לבדל את עצמך ולהדגיש את תרומתך הייחודית (גם במבוא)


[bookmark: _Toc453522207]בחירת הנושא
צעדים לבחירת הנושא:
· נושא "מרגש" שמעורר עניין ורצון להכירו ולפתחו (ומתאים למסגרת החוג/תכנית ולמורה שאיתה/ו עובדים)
נושא שיש לו תרומה מחקרית ו/או אחרת (חשוב מאוד ברמת ד"ר וגם חשוב במ"א, וראוי למחשבה אף בסמינר)
· גישה למקורות (ספרות מתאימה)
· כלים מתאימים לחקירת הנושא (למחקר בשדה)

· כל עבודה אקדמית מסתמכת על מקורות ומחקרים קודמים שנעשו בתחום. שמירה על הקניין הרוחני מחייבת לציין כראוי את המקורות בהם השתמשתן בעבודה. שימוש שאינו בהתאם לכללים המפורטים במסמך זה עלול להוות עבירה משמעתית ומוסרית חמורה שתוצאתו הורדה בציון או אפילו פסילה של העבודה. 
· כאשר את מצטטת, כלומר מעתיקה מילה במילה ממקור כלשהו, עלייך להשתמש במירכאות (״) ולהפנות למקור ממנו לקחת את הציטוט. אסור מבחינה אקדמית (ומבחינה מוסרית ואתית) לקחת טקסט ממקור מסוים ולהשתמש בו כאילו מדובר בנוסח שלך. כמו כן, יש לצטט באופן מדויק, כולל סימני פיסוק, רווחים ואפילו שגיאות כתיב. בהקשר זה יצוין כי עדיף שתכתבי במלים שלך ותמעיטי בציטוטים.
· כאשר את מנסחת במלים שלך מידע שלקחת ממקור מסוים עלייך לכתוב בהערות השוליים ו/או ברשימה הביבליוגרפית מהו המקור עליו הסתמכת.
· כל מקור בו השתמשת, בין אם בציטוט או בניסוח מחדש במילים שלך, חייב להופיע ברשימה הביבליוגרפית, ולהיפך – כל מקור שמופיע ברשימה הביבליוגרפית חייב להופיע בגוף העבודה.
· מקורות המידע אינם שווים בחשיבותם ועלייך לשים לב מהו ערכו האקדמי של המקור עליו את מסתמכת. האם מדובר בספר, כתב עת מקצועי, עיתון? מהי השנה בה נכתבו הדברים? מיהי הכותבת? וכדומה.
· לא כל מידע שכתוב באינטרנט ראוי להוות מקור בעבודה אקדמית. את יכולה כמובן לקרוא מה שאת רוצה כאשר את עורכת את המחקר שלך לעבודה, אולם לצורך העבודות האקדמיות שאת מכינה עליך להסתמך בעיקר על הנאמר במקורות מדעיים, כך שעליך לערוך סינון רציני של מה שקראת ולהשען על מקורות מדעיים אותם תכניסי לעבודתך, ובהתאם לבבליוגרפיה.
· רצוי להשתמש במקור הראשוני ולהימנע משימוש במקור שמוזכר בתוך מקור אחר. מקרה זה מוצדק רק כאשר המקור הראשוני כתוב בשפה לא נגישה, סינית למשל.

המבוא הוא הפתיח לעבודה, הוא קובע את הטון לעבודה ומעניק סקירה קצרה של שאלת המחקר, תיחום הנושא, ושיטת המחקר.  בדרך כלל המבוא הוא בן 2-3 פסקאות.  מטרותיו העיקריות של המבוא הן:
1. להגדיר את נושא המחקר
2. להגדיר את  שאלת המחקר ביחס לאותו נושא
	2. להסביר את בחירת הנושא ו/או לציין את חשיבות הנושא
	3. להציג את הטיעון בתמציתיות (יש הבוחרים להציג בשלב זה את המסקנה ולהסביר כיצד היא 			תוסבר בהמשך)
	4. להציג בקצרה את שיטת המחקר ובסיס הנתונים
	5. לתחום את העבודה (במה העבודה אינה עוסקת)
	6. לספק לקורא מעין "מפת דרכים" לקריאת העבודה
אין שום מניעה לפתוח את המבוא בפסקה שתמשוך את עניין הקוראים: ציטוט, אנקדוטה, סיפור או תיאור מקרה קצר, אשר ימחישו לקוראים את הסוגיה.
 בשל חשיבותו הרבה של המבוא כמו הסיכום בתהליך קריאת העבודה וההתרשמות ממנה מומלץ לכתוב פרקים אלו פעמיים: בפעם הראשונה, כתבו את המבוא לעבודה ולקראת סיומה כתבו את פרק המסקנות תוך עיון מדוקדק ומתמיד במבוא; עם תום העבודה קראנה שנית את העבודה וכתבו את המבוא מחדש.  בדקו אם שני פרקים אלו מתכתבים ומתואמים האחד אם השני; כך שלא ייווצר מצב שהבטחתן לבחון/לדון ב- א' ו-ב' במבוא ובפרק המסקנות/סיכום יתברר שבחנתן/דנתן רק ב-ב'; או לחלופין, שאכן בדקתן/דנתן ב-א' וב-ב' אבל המהלך העבודה נוספה נקודה ג', שכלל לא צוינה במבוא. 

